**אמבר מילדרד ראפין** (באנגלית: **Amber Mildred Ruffin**; נולדה ב-9 בינואר 1979) היא קומיקאית, מנחת טלוויזיה, סופרת, שחקנית, תסריטאית ומחזאית אמריקאית.

ביוגרפיה
--------

ראפין נולדה בעיר אומהה שבמדינת נברסקה בארצות הברית. היא הצעירה מבין חמישה אחים. בילדותה למדה שפת סימנים כדי לתקשר עם שכן חירש.

בשנת 2001 החלה להופיע בהפקות תיאטרון מקומיות ובמופעי אלתור באומהה. בזמן שהופיעה עם להקת האלתור שלה באירוע בשיקגו, פגשה את הקומיקאית והבעלים של תיאטרון iO, צ'ארנה הלפרן. הלפרן עודדה את ראפין לעבור לשיקגו, מאחר שלדעתה לראפין "תהיה עבודה במשרה מלאה, בקומדיה, בתוך שנה". בשנת 2008, לאחר שסיימה את לימודיה ב-iO, עברה ראפין לאמסטרדם לשמש תסריטאית ושחקנית בקבוצת האימפרוביזציה - בום שיקגו אמסטרדם.

לאחר שחזרה לארצות הברית הופיעה במסגרת הקבוצה הקומית "העיר השנייה" הן בדנוור והן בשיקגו. בשנת 2011 היא עברה ללוס אנג'לס והצטרפה לקבוצה הקומית ביוטיוב RobotDown שבה חברים גם ג'סיקה לואו, קרלו קורבליני ודייבי וורש. היא הופיעה בפרק בתוכנית המערכונים Key & Peele. היא הצטרפה גם לקבוצת המערכונים והקומדיה המוזיקלית Story Pirates, וביצעה בה מערכונים על פי סיפורים שכתבו ילדים. ראפין הייתה גם חברה בארגון "Sacred Fools Theater Company".

בשנת 2013 ספגה תוכנית המערכונים "סאטרדיי נייט לייב" ביקורת על שלא היו בה חברי צוות אפרו-אמריקאיים. ראפין נבחנה לתוכנית בשנת 2014 לצד טיפאני האדיש ולזלי ג'ונס, אך לא הצליחה באודישן שלה. כעבור כמה ימים התקשר אליה סת' מאיירס והציע לה לכתוב לתוכנית הלייט-נייט החדשה שלו. ראפין קיבלה את ההצעה והיא אחת הכותבות הקבועות בתוכנית מראשיתה, ואף משתתפת במערכונים לצד כותבים אחרים. בעקבות מחאות ג'ורג' פלויד יצרה ראפין פינה שבועית ובה סיפרה על היתקלויות שהיו לה עם שוטרים ועל אלימות משטרתית שחוותה או הייתה עדה לה. לכבוד הפרק האלף של התוכנית ראיין מאיירס ראיין את ראפין כאורחת.

בפברואר 2018 הנחתה ראפין את טקס פרס גילדת הכותבים של אמריקה. בשנת 2019 החלה לשמש תסריטאית ראשית בסדרה הקומית "מצחיקה בשחור" ברשת HBO.

בשנת 2020 החלה להנחות תוכנית לייט נייט משלה, "המופע של אמבר ראפין", ב-Peacock.

בינואר 2021 הוציאו ראפין ואחותה לייסי לאמאר את הספר "You'll Never Believe What Happened to Lacey: Crazy Stories about Racism", והוא נכנס לרשימת רבי-המכר של הניו יורק טיימס.

קישורים חיצוניים
----------------

ויקישיתוף מדיה וקבצים בנושא **אמבר ראפין** בוויקישיתוף
* אמבר ראפין, ברשת החברתית פייסבוק
* אמבר ראפין, ברשת החברתית טוויטר
* אמבר ראפין, ברשת החברתית אינסטגרם
* אמבר ראפין, ברשת החברתית Goodreads
* אמבר ראפין, במסד הנתונים הקולנועיים IMDb (באנגלית)
* אמבר ראפין, באתר Last.fm (באנגלית)
* אמבר ראפין, באתר AllMusic (באנגלית)
* אמבר ראפין, באתר MusicBrainz (באנגלית)

הערות שוליים
------------

1. ↑  "40 Under 40: Amber Ruffin, 39 Writer/ Performer, Late Night With Seth Meyers". *Crain's New York Business* (באנגלית). 25 במרץ 2018. `{{cite news}}`:  (עזרה)
2. ↑  Mertes, Micah (25 בפברואר 2014). "Omaha comic writing for 'Late Night with Seth Meyers'". *Omaha World-Herald* (באנגלית). `{{cite news}}`:  (עזרה)
3. ↑  "Amber Ruffin - New Hollywood". *Spotify* (באנגלית). נבדק ב-28 בספטמבר 2020. `{{cite web}}`:  (עזרה)
4. ↑  Mertes, Micah (25 בפברואר 2014). "Omaha comic writing for 'Late Night with Seth Meyers'". *Omaha World-Herald* (באנגלית). `{{cite news}}`:  (עזרה)
5. ↑  "Amber Ruffin - Busy Philipps is Doing Her Best". *Spotify* (באנגלית). נבדק ב-28 בספטמבר 2020. `{{cite web}}`:  (עזרה)
6. ↑  **You'll Never Believe What Happened to Lacey**, 2020-08-04. (בAmerican English)
7. ↑  **YOU'LL NEVER BELIEVE WHAT HAPPENED TO LACEY | Kirkus Reviews**. (באנגלית)
8. ↑  Amber Ruffin's hilariously horrifying book about everyday racism shows this is indeed who we are, Salon, ‏2021-01-14 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2021003719
* MusicBrainz: 59790dd8-c7f8-4b51-89bf-bb36ac7c3db1
* VIAF: 15161096592329101783
* WorldCat: lccn-no2021003719

 |